Šis slepenais iekāres objekts

"Šis slepenais iekāres objekts" (, ) ir 1977. gada Francijas un Spānijas kopražojuma sirreāla komēdijdrāmas filma, kuras režisors ir Luiss Bunjuels, bet scenārija autori — Bunjuels un Žans Klods Karjērs. Filmā galvenās lomas atveido Fernando Rejs, Karola Bukē un Anhela Molina. Filma balstīta uz 1898. gada Pjēra Luisa romānu La Femme et le pantin. Šī ir pēdējā Bunjuela režisētā filma pirms viņa nāves 1983. gadā.

Filma, kuras darbība norisinās gan Francijā, gan Spānijā uz teroristu nemiernieku fona, atspoguļo stāstu, ko novecojošs francūzis Matjē (Rejs) stāsta vilciena pasažieriem. Viņš izstāsta, kā iemīlējies jaunā spānietē Končitā (pamīšus attēlo gan Bukē, gan Molina), kas neļauj viņam apmierināt savas seksuālās vēlmes.

Filmas "Šis slepenais iekāres objekts" pirmizrāde notika . Filma bija finansiāli neveiksmīga, tomēr kritiķi to novērtēja augstu. Filma nominēta divām Amerikas Kinoakadēmijas balvām kategorijās "Labākais adaptētais scenārijs" un "Labākā filma svešvalodā". Filma nominēta arī Zelta globusa balvai kategorijā "Labākā filma svešvalodā". Bunjuels saņēma Nacionālās kinofilmu pārraudzīšanas padomes gada labākā režisora balvu. Tīmekļa vietnē Rotten Tomatoes filmai ir 97% vērtējums.

 Atsauces 

 Ārējās saites 

Kategorija:1977. gada filmas
Kategorija:Francijas filmas
Kategorija:Spānijas filmas
Kategorija:Drāmas
Kategorija:Kinokomēdijas
Kategorija:Sirreālisma filmas
Kategorija:Luisa Bunjuela filmas
Kategorija:Avangarda un eksperimentālās filmas
Kategorija:Satīriskās filmas